คลังหาคนชดใช้จำนำข้าว
คลังรับลูก ปปช.คดีข้าว
10 ก.พ. 2558

คลังรับลูก ปปช.คดีข้าว
นายสมหมาย ภาษี รมว.คลัง พร้อมดำเนินการตามคณะกรรมการป้องกันและปราบปรามการทุจริตแห่งชาติ (ป.ป.ช.) ที่จะให้หาผู้เกี่ยวข้องในโครงการรับจำนำข้าวมาชดใช้ความเสียหายที่เกิดขึ้น โดยหากได้รับหนังสือจากทาง ป.ป.ช.ก็จะดำเนินการ แต่ยังบอกไม่ได้ว่าใครต้องเป็นผู้รับใช้ความเสียหายที่เกิดขึ้นบ้าง โดยความเสียหายจะยึดจากผลการปิดบัญชีโครงการรับจำนำข้าว ที่ขณะนี้ยังไม่นิ่ง เพราะยังมีข้าวในสต๊อกอีก 17.5 ล้านตัน ส่วนการปิดบัญชีโครงการรับจำนำข้าว รอบวันที่ 30 ก.ย. 2557 คาดว่าจะมีการสรุปตัวเลขได้ภายในเดือน ก.พ.นี้ ล่าช้ากว่ากำหนดเดิมที่จะสรุปให้ได้ภายในเดือน ม.ค.ที่ผ่านมา